Mõnikord on mul raske aru saada, kuidas inimesed siin toime tulevad. Keskmine palk on siin väiksem, kui Eestis miinimumpalk, kuid näiteks toit ei ole oluliselt soodsam ja bensiini hind on sama. Ehk on siis kommunaalmaksed väiksemad. Nii mõnedki inimesed toidavad end tänaval asju müües (kes sihvkasid, kes saiu), palju on ka kerjuseid, eriti kangialustes, kuhu politsei silm ei ulatu. Takso on nii odav, et ma ei saa aru, kuidas  taksojuhile üldse mingit söögiraha jääb. Aga taksosid on väga palju. Võid mängida mõnda "Seks ja linna" tegelast ja suvalises kohas pöidla püsti ajada ning oled kindel, et sa ei pea üle 5 sekundi ootama.